Diari Oficial de la Generalitat Valenciana


Sumari del DOGV 6519, del 12-05-2011 (2011/5381)

RESOLUCIÓ de 3 de maig de 2011, del director general d'Ordenació i Centres Docents, per la qual es dicten instruccions per a la sol·licitud del reconeixement de centres de pràctiques del màster que habilita per a l'exercici de les professions de professor d'Educació Secundària Obligatòria i Batxillerat, Formació Professional i ensenyances d'idiomes durant el curs 2011-2012, i per al reconeixement de beneficis dels tutors, coordinadors i centres de pràctiques del curs 2010-2011.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6519

Data del DOGV
:   12-05-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/5381


Data del document
:   03-05-2011

Organisme emissor
:   Conselleria d'Educació

Tipus de document
:   Resolució

Anàlisi jurídica

RESOLUCIÓ de 3 de maig de 2011, del director general d'Ordenació i Centres Docents, per la qual es dicten instruccions per a la sol·licitud del reconeixement de centres de pràctiques del màster que habilita per a l'exercici de les professions de professor d'Educació Secundària Obligatòria i Batxillerat, Formació Professional i ensenyances d'idiomes durant el curs 2011-2012, i per al reconeixement de beneficis dels tutors, coordinadors i centres de pràctiques del curs 2010-2011. [2011/5381]  
L'Orde de 30 de setembre de 2009, de la Conselleria d'Educació, regula la convocatòria i el procediment per a la selecció de centres de pràctiques i establix orientacions per al desenrotllament del Practicum dels títols oficials de màster que habiliten per a l'exercici de les professions de professor d'Educació Secundària Obligatòria i Batxillerat, Formació Professional i ensenyances d'idiomes. Esta orde, en l'article 5, fa referència a la sol·licitud per al reconeixement de centres de pràctiques. Així mateix, en els articles 9 i 11 fa referència a la dotació econòmica per als centres de pràctiques i els beneficis dels tutors, coordinadors i centres de pràctiques, respectivament.  
  
A fi de facilitar el procediment de gestió de sol·licituds, s'ha posat en marxa una aplicació informàtica a través del web perquè els centres interessats a ser reconeguts com a centres de pràctiques durant el curs 2011-2012, o aquells que ja ho foren i desitgen renovar la seua condició, puguen realitzar la tramitació telemàtica de la seua sol·licitud de forma més eficient. Este nou procediment de sol·licitud introduïx algunes consideracions que han de ser tingudes en compte a més de les previstes en l'article 5 de l'Orde de 30 de setembre de 2009.  
  
D'altra banda, es dicten instruccions quant al procediment per a la gestió de les dotacions econòmiques per als centres de pràctiques, tutors i coordinadors que hi tenen dret, donada la seua condició durant el curs 2010-2011.  
Per tot això, en virtut de les atribucions que em conferix el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, i facultat per la disposició addicional primera de l'Orde de 30 de setembre de 2009, resolc:  
  
  
Primer  
L'objecte d'esta resolució és dictar instruccions sobre el procediment de sol·licitud telemàtica corresponent al curs 2011-2012 i sobre el procediment per a la gestió de dotacions econòmiques per als centres, coordinadors i tutors de pràctiques.  
  
Segon  
Els centres realitzaran la seua sol·licitud a través de la pàgina web .  
1. Utilitzaran l'usuari i codi d'accés a ITACA de manera que les dades del centre es recuperaran de forma automàtica.  
2. En la pàgina web de la Conselleria hi ha disponible un manual d'ajuda del procediment que s'ha de seguir per a la realització de la sol·licitud.  
3. Segons si el centre presenta renovació o és nova sol·licitud, adjuntarà a esta sol·licitud els següents documents en format pdf:  
  
a) Si és renovació: informe d'especialitats on s'indique el nombre màxim d'estudiants que cada professor pot tutelar, així com el certificat acreditatiu expedit per la secretaria del centre i amb el vistiplau de la direcció que els professors presentats complixen amb els requisits previstos en l'article 3 de l'Orde de 30 de setembre de 2009, si no van estar estos en la sol·licitud del curs anterior.  
  
b) Si és nova sol·licitud:   
- Informe on s'indique el nombre màxim d'estudiants que cada professor pot tutelar.  
- Projecte de treball tal com es contempla en l'article 5.4 de l'Orde de 30 de setembre de 2009.  
- Certificat acreditatiu expedit per la secretaria del centre i amb el vistiplau de la direcció, que els professors presentats complixen amb els requisits previstos en l'article 3 de l'Orde de 30 de setembre de 2009.  
  
- Aprovació del claustre de professors del centre.  
- Aprovació del consell escolar del centre.  
4. Una vegada introduïda la sol·licitud en l'aplicació telemàtica, el centre podrà imprimir el comprovant de l'enviament d'esta.  
5. Finalitzat el període de presentació de sol·licituds se seguirà el procediment selectiu indicat en l'Orde de 30 de setembre de 2009.  
  
  
Tercer  
1. Per a la gestió dels pagaments corresponents a les dotacions econòmiques i gratificacions que puguen correspondre tant a centres com a tutors i coordinadors, es procedirà de la manera següent:  
a) Els tutors i coordinadors dels centres que renoven la seua condició de centres de pràctiques del màster, hauran d'omplir l'imprés d'alta de tercers que es troba disponible en la pàgina web .  
b) En el cas dels tutors i coordinadors de centres que no puguen renovar automàticament la dita condició, hauran d'omplir l'imprés d'alta de tercers una vegada publicat el llistat de centres seleccionats per al curs 2011-2012.  
c) En ambdós casos, es remetrà l'original de l'imprés d'alta de tercers firmat i completat, junt amb la documentació sol·licitada en este, i afegint fotocòpia de la llibreta bancària, a través del coordinador de pràctiques del seu centre o bé directament a:  
Conselleria d'Educació  
Direcció General d'Ordenació i Centres Docents  
Servici d'Ordenació Acadèmica (Gestió Econòmica)  
Av. Campanar, 32. 46407 València  
d) El Servici d'Ordenació Acadèmica enviarà a través del correu electrònic oficial del centre les minutes amb el detall dels pagaments corresponents a cada un dels tutors, coordinadors i del propi centre perquè puguen ser completats amb les dades personals necessàries. Una vegada omplides degudament i firmades, les minutes es remetran en format original, junt amb els impresos d'alta de tercers a la direcció indicada en l'epígraf anterior. Els coordinadors de pràctiques podran gestionar la remissió de les minutes de tots els tutors del seu centre si estos mostren la seua conformitat.  
  
València, 3 de maig de 2011.- El director general d'Ordenació i Centres Docents: Rafael Carbonell Peris.